Bernstoff døde i 1797 og hans to sønner ejede slottet til 1812, da det blev solgt for 225.000 rigsdaler til justitsråd, senere etatsråd Ole Chr. Borch, som året efter skødede det for 280.000 rigsdaler til kancelli-præsident, senere gehejmestats- og justitsminister Fr. Jul. Kaas, der atter i 1817 afhændede det til den rige engelsk-vestindiske plantageejer [[Christoffer Mac Evoy]], hvilken sidste anlagde parken i engelsk stil men ved sin død i 1838 efterlod slottet i meget forfalden tilstand. Derimod vedblev det meste af jordegodset at tilhøre den Bernstorffske familie indtil 1839, da det solgtes til cand.jur., krigsassessor [[Peter Hilarius Ferdinand Kalko]], som samme år ved auktion købte slottet for 25.850 rigsdaler og således atter samlede hele ejendommen. Kalko havde dog kun købt slottet for at sælge det til nedbrydelse, hvilken imidlertid ikke blev iværksat, og i 1842 købte [[Christian VIII]] gård og gods for 100.000 Rd. Han lod slottet istandsætte af bygningsinspektør J.H. Koch og benyttede det som sommeropholdssted. Efter 1848 blev det statsejendom og udlejedes, i 1853 anvistes det til Prins Christian (senere [[Christian 9.|Kong Christian 9.]]) til sommerresidens, og det benyttedes derefter af Kongefamilien frem til 1939.<ref name="Trap 284">[https://runeberg.org/trap/3-2/0284.html J.P. Trap: ''Kongeriget Danmark''; 3. Udgave 2. Bind: Frederiksborg, Kjøbenhavns, Holbæk, Sorø og Præstø Amter; Kjøbenhavn 1898; s. 284]</ref> Da Prins Valdemar i 1885 giftede sig med [[prinsesse Marie af Orléans]] (Prinsesse af Huset Orléans - en sidegren til den franske Kongeslægt Bourbon), blev slottet dem anvist af [[Christian 9.|Kongen]] sammen med [[Det Gule Palæ]]. Prinsessen var kunstner og også meget optaget af brandbekæmpelse og Æresoberst af [[Københavns Brandvæsen]] som [[Margrethe 2.|H.M. Dronning Margrethe II]] har været siden 1972. Prins Valdemar døde i 1939 og det fandtes derfor nærliggende at slottet overgik til den nyoprettede Statens Civile Luftværn, og senere til CBU-korpset og [[Beredskabskorpset]].
Historie Foreninger Organisationer Ledere